
1.1 บทนำ
ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548 และแก้ไขเพิ่มเติมถึง (ฉบับที่ 3) พ.ศ. 2561  กำหนดให้องค์กรปกครองส่วนท้องถิ่นจัดทำแผนยุทธศาสตร์การพัฒนา แผนพัฒนาท้องถิ่นและแผนการดำเนินงาน สำหรับแผนการดำเนินงานนั้นมีจุดมุ่งหมายเพื่อแสดงถึงรายละเอียดแผนงาน/โครงการพัฒนา และกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ทำให้ทราบถึงกิจกรรมการพัฒนาในพื้นที่ดำเนินการ
ดังนั้น แผนการดำเนินงานประจำปีงบประมาณ พ.ศ. 2562 ขององค์การบริหารส่วนตำบลเขาชะเมา จึงเป็นเอกสารที่ระบุแผนงาน/โครงการ/กิจกรรมทั้งหมดที่จะดำเนินการในปีงบประมาณ พ.ศ. 2562 นี้ทำให้แนวทางในการดำเนินงานในปีงบประมาณขององค์การบริหารส่วนตำบลเขาชะเมา มีความชัดเจนในการปฏิบัติมากขึ้นมีการประสานและบูรณาการ การทำงานกับหน่วยงานและการจำแนกรายละเอียดต่าง ๆ ของแผนงาน/โครงการ ในแผนการดำเนินงานจะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย
		เพื่อให้การพัฒนาองค์การบริหารส่วนตำบลเขาชะเมาเป็นไปอย่างมีระบบ เป็นขั้นตอนครอบคลุมการพัฒนาทุกๆ ด้านสอดคล้องกับแนวทางการดำเนินงานของทุกภาคส่วน ตลอดจนสอดคล้องกับยุทธศาสตร์การพัฒนาตำบลเขาชะเมาที่วางไว้โดยความร่วมมือของทุกภาคส่วน องค์การบริหารส่วนตำบล   เขาชะเมา จึงได้จัดทำแผนการดำเนินงานขององค์การบริหารส่วนตำบลเขาชะเมาประจำปีงบประมาณ พ.ศ. 2562 ขึ้น  
1.2 วัตถุประสงค์ของการจัดทำแผนการดำเนินงาน
1.  เพื่อให้องค์การบริหารส่วนตำบลเขาชะเมา ดำเนินงานบรรลุตามเป้าหมาย ลดปัญหา		ความยุ่งยาก ซับซ้อนของงาน ตามแผนที่ได้วางเอาไว้
		2.  เพื่อให้เห็นภาพรวมที่ชัดเจน มีการประสานงาน และบูรณาการการทำงานให้เกิด			ประโยชน์สูงสุด
		3.  เพื่อให้เกิดเสถียรภาพทางการเงินการคลังโดยมีการได้วางแผนการดำเนินงานเพื่อ			ดำเนินงาน
		4.  เพื่อให้การบริหารจัดการเป็นไปตามแผน และสามารถดำเนินการได้อย่างครอบคลุมทั่วถึง		และมีประสิทธิภาพ
		5.  เพื่อส่งเสริมกระบวนการการมีส่วนร่วมในการบริหารจัดการระหว่างองค์กรของรัฐ องค์กร		เอกชน และประชาชน
		6.  เพื่อให้เกิดการบริหารจัดการที่ดีตามหลักธรรมาภิบาล





1.3 ขั้นตอนการจัดทำแผนการดำเนินงาน
		จากระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  แก้ไขเพิ่มเติมถึงฉบับที่ 2 พ.ศ. 2559  ข้อ 4  ได้กำหนดให้จัดทำแผนการดำเนินงานตาม หมวด 5 ข้อ 26 และ ข้อ 27 การจัดทำแผนการดำเนินงานให้ดำเนินกาตามระเบียบนี้โดยมีขั้นตอนดำเนินการ ดังนี้
		1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค  รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น
		2. คณะกรรมการพัฒนาท้องถิ่นพิจารณาร่างแผนการดำเนินงานแล้วเสนอผู้บริหารท้องถิ่นประกาศใช้เป็นแผนการดำเนินงาน  ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน	
		แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี  งบประมาณรายจ่ายเพิ่มเติม  งบประมาณจากเงินสะสม  หรือได้รับแจ้งแผนงานและโครงการจากหน่วยราชการส่วนกลาง  ส่วนภูมิภาค  รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น
		การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น
1.4 ประโยชน์ของแผนการดำเนินงาน
		1.  ทำให้องค์การบริหารส่วนตำบลเขาชะเมา บรรลุจุดมุ่งหมายที่กำหนดเอาไว้ ตามแผนการ		บริหารที่มีทิศทางเกิดความสะดวกและเกิดประโยชน์สูงสุดต่อประชาชนและทางราชการ
		2.  มีแนวทางในการบริหารจัดการเป็นไปตามแผนและดำเนินการได้อย่างคลอบคลุมทั่วถึง 		อย่างมีประสิทธิภาพ
		3.  ประหยัดใช้ทรัพยากรที่มีอยู่อย่างคุ้มค่า และเกิดประสิทธิภาพสูงสุด
		4.  เพื่อสร้างเสถียรภาพทางการเงินการคลังให้มีความมั่นคง
		5.  เกิดความร่วมมือและประสานงานกันระหว่างองค์กรต่างๆ ของรัฐและประชาชนทั่วไป
		6.  เพื่อตอบสนองความต้องการของประชาชนได้ตรงจุด
		7.  ทำให้ประชาชนมีคุณภาพชีวิตที่ดีขึ้นได้รับโอกาสทางสังคมอย่างเท่าเทียมและเสมอภาคกัน
		8.  เพื่อให้เกิดการบริหารจัดการที่ดี ตามหลักธรรมมาภิบาล    

แผนการดำเนินงาน ประจำปีงบประมาณ พ.ศ. 2562 ขององค์การบริหารส่วนตำบลเขาชะเมา

